
RAPORT DE SPECIALITATE

            Subsemnata Nedelcu Mariana Camelia,  Șef serviciu buget finanțe contabilitate resurse umane salarizare impozite și taxe, analizând proiectul de hotarâre pentru modificarea Hotărârii Consiliului Local nr. 160/26.11.2024 privind organizarea reţelei şcolare a unităţilor de învăţământ preuniversitar de stat din oraşul Boldeşti-Scăeni pentru anul școlar  2025-2026”, am constatat următoarele:


Reţeaua şcolară din oraşul Boldeşti-Scăeni pentru anul şcolar  2025-2026 cuprinde unităţile de învăţământ preuniversitar de stat de pe raza oraşului, această reţea fiind aprobată prin HCL nr. 160/26.11.2024;
         Prin Legea  nr. 141/2025 s-a aprobat desfiinţarea personalităţii juridice pentru unităţile de învăţământ care nu au un număr de 500 de elevi, în aceasta categorie încadrându-se Școala Gimnazială nr. 2 Oraşul Boldeşti-Scăeni.
         Prin Ordinul ministrului educaţiei şi cercetării nr. 5613/2025 privind reorganizarea unităţilor de învătământ preuniversitar de stat din judeţul Prahova, Școala Gimnazială nr. 2  a fost absorbită de către Liceul Tehnologic „Teodor Diamant”, devenind structură arondată.
Conform Ordinul ministrului educaţiei şi cercetării nr. 5197/2025 pentru aprobarea Procedurii privind reorganizarea unităţilor de învăţământ preuniversitar de stat şi constituirea formaţiunilor de studiu în învăţământul preuniversitar de stat, în anul şcolar 2025-2026, ca urmare a măsurilor adoptate prin Legea nr. 141/2025 privind unele măsuri fiscal-bugetare,  reţeaua şcolară a unităţilor de învăţământ preuniversitar de stat din oraşul Boldeşti-Scăeni pentru anul şcolar  2025-2026 va avea următoarea structură:
1. Liceul Tehnologic „Teodor Diamant” Oraşul Boldeşti-Scăeni cu următoarele unităţi de învăţământ preuniversitar arondate:

- Școala Gimnazială nr. 2, Oraşul Boldeşti-Scăeni

- Grădiniţa cu program normal nr. 2, Oraşul Boldeşti-Scăeni;

- Grădiniţa cu program normal nr. 3, Oraşul Boldeşti-Scăeni;  

- Grădiniţa cu program prelungit nr. 5, Oraşul Boldeşti-Scăeni;

- Creşa de copii, Oraşul Boldeşti-Scăeni;

      2. Școala Gimnazială „Mihai Viteazul”, Oraşul Boldeşti-Scăeni, cu următoarele unităţi de învăţământ preuniversitar arondate :

- Şcoala primară Seciu

- Grădiniţa cu program normal nr. 1;

- Grădiniţa cu program normal nr. 4;

- Grădiniţa cu program normal Seciu.

      3.Școala de Subofițeri de Pompieri și Protecție Civilă „Pavel Zăgănescu”  Boldeşti-Scăeni.
Având în vedere cele mai sus precizate, consider că iniţierea acestui proiect de hotărâre este necesară.
ÎNTOCMIT,

                                   NEDELCU MARIANA CAMELIA 
